Diari Oficial de la Generalitat Valenciana


Sumari del DOGV 1735, del 02-03-1992 (1992/800264)

RESOLUCIÓ de 27 de gener de 1992, del Conseller d'Obres Públiques, Urbanisme i Transports, per la qual s'aprova definitivament la modificació puntual del Pla General d'Ordenació Urbana d'Elda, relativa al canvi de classificació i qualificació de sòl urbanitzable programat residencial a sòl urbà dotacional a la carretera de Sax AP-4011.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1735

Data del DOGV
:   02-03-1992

Secció del DOGV
:   ALTRES DISPOSICIONS

Número del document
:   1992/800264


Data del document
:   27-01-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 27 de gener de 1992, del Conseller d'Obres Públiques, Urbanisme i Transports, per la qual aprova definitivament la modificació puntual del Pla General d'Ordenació Urbana d'Elda, relativa al canvi de classificació i qualificació de sòl urbanitzable programat residencial a sòl urbà dotacional a la carretera de Sax AP-4011.  
Modificació del Pla General d'Ordenació Urbana, relativa al canvi de classificació i de qualificació del sòl urbanitzable programat residencial a sòl urbà dotacional a la carretera de Sax AP-4011.  
Antecedents de fet  
Primer  
La Comissió Territorial d'Urbanisme, en la sessió del 26 de juliol de 1991, acordà informar favorablement sobre l'expedient de referència, i elevà una proposta de denegació al Conseller d'Obres Públiques, Urbanisme i Transports, prenent com a base que:  
1) No està justificat el compliment de l'article 78 de la Llei del Sòl respecte a l'existència de serveis urbanístics, i, a més, no està justificat que el vial eliminat siga innecessari.  
2) No és possible la reclassificació directa del sòl urbanitzable programat a sòl urbà, ja que el propietari del sòl obtindria els beneficis de la nova classificació sense les càrregues inherents a la urbanització d'aquest, en contra del que estableix la legislació vigent.  
Segon  
L'ajuntament, amb data 8 de desembre de 1991, presenta una documentació nova amb les esmenes oportunes, i aquesta s'aprovà en la sessió plenària municipal del 4 de desembre de 1991.  
Consideracions tècnico-jurídiques  
Primera  
La tramitació que s'ha seguit és la correcta i s'ajusta al que disposa l'article 41 de la Llei del Sòl, per remissió del 49 del mateix cos legal.  
Segona  
La documentació aportada es considera completa, en virtut de l'article 49 de la Llei del Sòl i següents del Reglament de Planejament, i que compleix en tots els seus aspectes l'acord anterior adoptat per la Comissió Territorial d'Urbanisme d'Alacant, i s'hi justifica el compliment del que disposa l'article 78 de la Llei del Sòl, i també l?eliminació del vial que se suprimeix i s'hi delimita una unitat d'actuació discontínua per fer possible el repartiment just dels beneficis i de les càrregues derivades del planejament.  
Tercera  
S'ha complert el tràmit previst en l'article 15 del Decret 137/90, de 20 de juliol, del Consell de la Generalitat Valenciana, pel qual s'aprova el reglament dels òrgans urbanístics de la Generalitat Valenciana, i és favorable l?informe emès per la Comissió Territorial d'Urbanisme.  
Vistos els preceptes citats i la resta de disposicions d'aplicació general, i, en l?exercici de les competències que m'atribueix l'article 3.2 del Decret 137/90, de 30 de juliol, del Consell de la Generalitat Valenciana, pel qual s'aprova el Reglament dels Organs Urbanístics de la Generalitat Valenciana, resolc:  
Aprovar definitivament la modificació puntual del Pla General d'Ordenació Urbana d'Elda, relativa al canvi de classificació i qualificació de sòl urbanitzable programat residencial a sòl urbà dotacional a la carretera de Sax AP-4011.  
Contra aquesta resolució, que no esgota la via administrativa, es pot interposar recurs de reposició davant aquest conseller en el termini d'un mes, comptador des de l?endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fos expressa, o en el termini d'un any des de la data d'interposició del recurs de reposició si no fos motiu de resolució. Tot això sense perjudici de la interposició de qualsevol altre recurs que s'estime procedent.  
València, 27 de gener de 1992. - El Secretari General (PS art. 4 del Decret 65/1991, de 15 d'abril): Francisco Puerto Burzuri.